open-index/open-wikipedia-markdown huggingface dataset:
Leena Sharma

**Leena Sharma** (s. 1967) on suomalainen politiikan toimittaja, joka työskentelee *[[Suomen Kuvalehti|Suomen Kuvalehdessä]]*. 

Sharma on julkaissut kolme kirjaa, joista ensimmäisen (*Ken leikkiin ryhtyy... Julkisuuden himo ja hinta*, Ajatus, 2007) yhdessä toimittaja Ville Blåfieldin kanssa. Sharman toinen teos, * [[Ne. Kohtaamisia perus-Suomessa|Ne – kohtaamisia perus-Suomessa]]*, käsitteli perussuomalaisia. Sharman vuonna 2018 ilmestynyt kolmas kirja, Ikuiset ystävät, käsittelee Suomen ja Neuvostoliiton kulttuurisuhteita jatko-sodan päättymisen jälkeen.

## Yksityiselämä
Sharman isä on intialainen ja äiti suomalainen. Sharma avioitui perussuomalaisen puolustusministeri Jussi Niinistön kanssa kesäkuussa 2015.

## Teokset
* 
* 
* 

## Tunnustukset
*Vuonna 2009 Sharma sai Bonnierin journalistipalkinnon yhdessä valokuvaaja Kaisa Rautaheimon ja graafikko Riikka Haahden kanssa maahanmuuttoa käsitelleestä reportaasista.
* Bonnierin vuoden juttu 2011, ”Minun kouluni on nyt heidän”, Suomen Kuvalehti

## Lähteet
Panu Larnos

__NOTOC__
**Panu Larnos** (s. 10. elokuuta 1982) on Idolsin kolmannella tuotantokaudella viidenneksi sijoittunut laulaja.

Larnos solmi levytyssopimuksen syksyllä 2007 North & South - ja Kenolamusic-yhtiöiden kanssa. Ensimmäinen tuotos julkaistiin viihdelehti Stara.fi:n nettisivuilla ystävänpäivänä 2008, jolloin sivuilta oli ilmaiseksi ladattavissa kappale "Valentine’s Day". Kappale on myös myöhemmin julkaistulla albumilla, mutta ei kyseisenä versiona.

Larnos eli avoliitossa Idolsista tutun Anna Abreun kanssa, mutta pari erosi keväällä 2009.

Helmikuussa 2011 Larnos ilmoitti musiikkiuransa olevan tauolla toistaiseksi.

Larnos oli sivupääosassa James Dean -musikaalissa Ikuisesti sinun 2013 – 2014, muuten hän on keikkaillut laulajana satunnaisesti. Lisäksi hän asuu nykyään Nurmijärvellä.

Larnos aiheutti juhannusaattona 2014 Idols-ohjelmassa esiintyneen Vesa Suonnon kuoleman ajettuaan rekisteröimättömällä mönkijällä 1,62 promillen humalassa metsään. Larnosta syytettiin 19. lokakuuta 2016 alkaneessa oikeudenkäynnissä rattijuopumuksesta, ajoneuvorikkomuksesta, liikenneturvallisuuden vaarantamisesta sekä kuolemantuottamuksesta. Syyttäjä vaati Larnoksen tuomitsemisesta yhteiseen ehdolliseen vankeusrangaistukseen tai tuntuvaan sakkorangaistukseen. Etelä-Savon käräjäoikeus tuomitsi Larnoksen 40 päivän ehdolliseen vankeusrangaistukseen ja kolmen kuukauden ajokieltoon, mutta hän valitti tuomiosta hovioikeuteen.

## Diskografia
### Albumit
* *[[Million Miles]]* (7. toukokuuta 2008)

### Singlet
* "Million Miles" (2008)
* "Teitä on liikaa" (2009)

## Lähteet

## Aiheesta muualla
* 
*
Gaming Target

**Gaming Target** on videpeleihin keskittyvä verkkosivusto, joka avattiin helmikuussa 1999. Sivusto on lähes 1700 arvostelullaan internetin 29. laajin peliarvosteluarkisto. Arviointien lisäksi peleistä julkaistaan muun muassa uutisia, ennakoita, haastatteluja ja oppaita. Sivustolla on myös keskustelualueita ja lukijoiden arvosteluja sisältävä yhteisö.

## Historia
Aloittaessaan toimintansa vuonna 1999 Gaming Target käsitteli yksinomaan Nintendo 64 ja Game Boy Color -konsoleita. Saman vuoden lopulla sivustolle lisättiin myös Sega Dreamcast -osasto sinä päivänä, kun kyseinen konsoli julkaistiin Pohjois-Amerikassa. Vuonna 2001 Game Target uusittiin niin ulkoasun kuin sisällön osalta, ja samalla PlayStation 2, Game Boy Advance, Nintendo GameCube ja Xbox saivat omat osastonsa.

Sittemmin sivustoa on suunniteltu uudelleen kahteen otteeseen, joista jälkimmäisen, vuonna 2004 tehdyn uudistuksen yhteydessä sivu sai Nintendo DS ja PlayStation Portable -käsikonsoleille omistetut osastot. Toukokuussa 2005 näitä seurasivat PC, N-Gage ja seitsemännen sukupolven Xbox 360, Wii ja PlayStation 3. Vuoden 2006 kesällä Gaming Targetiin avattiin vanhoihin peleihin ja konsoleihin erikoistunut osio.

## Lähteet

## Aiheesta muualla
* Gaming Targetin kotisivusto
Onni Koski

**Onni Hilkia Koski** (20. joulukuuta 1913 Halikko – 27. helmikuuta 1999) oli suomalainen Työväen ja Pienviljelijäin Sosialidemokraattisen Liiton poliitikko, joka toimi ministerinä valtiovarainministeriössä Karjalaisen I hallituksessa (1962–1963) ja Rautatieläisten Liiton puheenjohtajana (1957–1973).

## Aiheesta muualla
*
Kalatäit

**Kalatäit** (Branchiura) on parasiittisten äyriäisten alaluokka, jonka asema leukajalkaisissa on epäselvä. Lajeista suurin osa on kalojen ulkoloisia, poikkeuksena muutama laji, jotka loisivat sammakkoeläimissä.

Useimmat lajit elävät sisävesissä. Suomesta tunnetaan vain kaksi lajia: *[[Argulus foliaceus]]* sekä *[[Argulus coregoni]]*.

Kalatäit hakeutuvat tavallisesti kalan kiduskannen alle tai evän taakse, mistä ne eivät irtoa helposti. Ravinnokseen ne imevät isännän verta tai syövät ihoa ja limakalvoa. 

Alaluokka sisältää yhden lahkon **Arguloida** (joskus ”Arguloidea”), johon kuulu yksi heimo, **Argulidae**, josta tunnetaan noin 130 lajia. Niitä pidetään primitiivisinä, mutta niistä ei ole fossiiliaineistoa. Sen lisäksi alaluokkaan kuuluu sukupuuttoon kuollut lahko Cyclida.

## Lähteet

## Aiheesta muualla
* ITIS: Branchiura
Mario Frick (jalkapalloilija)

**Mario Frick** (s. 7. syyskuuta 1974 Chur, Graubünden, Sveitsi) on liechtensteinilainen  uransa vuonna 2016 lopettanut jalkapalloilija, joka edustaa liechtensteinilaista FC Balzersia. 182 senttimetriä pitkä Frick pelaa joko hyökkääjänä tai keskikentällä hyökkäävässä roolissa. Häntä pidetään yleisesti yhtenä maansa kaikkien aikojen parhaista pelaajista.

Frick on pelannut lähes koko ammattilaisuransa ajan nykyisessä koti- sekä synnyinmaassaan Sveitsissä. Frick on pelannut myös Liechtensteinissa ja Italiassa. Nimekkäimpiä hänen edustamiaan seuroja ovat sveitsiläinen FC Basel ja italialainen Hellas Verona. Frick pitää hallussaan Liechtensteinin maajoukkueen maaliennätystä 16 A-maaottelumaalillaan.

## Lähteet

## Aiheesta muualla
* Frickin tiedot footballdatabase.comissa
Haunting the Chapel

**Haunting the Chapel** on yhdysvaltalaisen metalliyhtye Slayerin julkaisema EP vuodelta 1984. EP on julkaistu sekä Metal Blade Recordsin ja Enigma Recordsin levymerkillä. EP:tä edeltänyt Slayerin debyyttialbumi *[[Show No Mercy]]* löi itsensä läpi Metal Bladella, jonka seurauksena uusi EP haluttiin saada nopeasti julkaistua. 

Yhtyeen rumpali Dave Lombardo sai tuplabasari-rummutukseensa opastusta Gene Hoglanilta, joka nuoresta iästään huolimatta oli jo melkoisen taitava rumpali. Hoglan liittyi myöhemmin Dark Angel -nimiseen yhtyeeseen.

## Kappaleet
Kaikki kappeleet kirjoittaneet Hanneman ja King.

#
#
#
#

## Kokoonpano
* Tom Araya – laulu, basso
* Kerry King – kitarat
* Jeff Hanneman – kitarat
* Dave Lombardo – rummut

+

* Brian Slagel – tuottaja

## Arviot
* Allmusic: 
* The Rolling Stone Album Guide: 

## Lähteet

## Aiheesta muualla
* 
*
Luettelo suomalaisista poliittisista nuorisojärjestöistä

**Luettelo suomalaisista poliittisista nuorisojärjestöistä** sisältää itsenäiset valtakunnalliset poliittiset nuorisojärjestöt. Sarakkeessa "sitoutuneisuus" ilmoitetaan puolue ja kansainvälinen järjestö, joihin järjestö on kuulunut tai, joiden kanssa se on tehnyt läheistä yhteistyötä. Luettelo on järjestetty perustamisvuosittain.
__TOC__

## Varhaisnuorisojärjestöt

## Ahvenanmaalaiset nuorisojärjestöt

## Katso myös
*Poliittinen nuorisojärjestö
*Luettelo suomalaisista poliittisista naisjärjestöistä
*Luettelo Suomen puolueista

## Aiheesta muualla
*Ylen Elävä arkisto: Poliittisia lapsia ja nuoria 1970-luvulla
Salibandyn maailmanmestaruuskilpailut 1996

**Salibandyn maailmanmestaruuskilpailut 1996** olivat historian ensimmäiset maailmanmestaruuskilpailut ja ensimmäiset miesten MM-kisat. Ne järjestettiin Ruotsissa kolmen kaupungin Skellefteån, Tukholman ja Uppsalan kesken. Loppuottelu pelattiin loppuunmyydyllä Globen-areenalla. Sitä seurasi 15106 katsojaa, joka on enemmän kuin vuonna 1995 järjestetyn jääkiekon maailmanmestaruuskisojen loppuottelua seurannut yleisömäärä. Mestaruuden voitti isäntämaa Ruotsi.

## Alkusarjat
### Lohkon A sarjataulukko

### Lohkon A ottelutulokset

### Lohkon B sarjataulukko

### Lohkon B ottelutulokset

## Sijoitus- ja mitaliottelut
### Sijat 11-12

### Sijat 9-10

### Sijat 7-8

### Sijat 5-6

### Välierä- ja mitaliottelut

## Lopputulokset
# Ruotsi
# Suomi
# Norja
# Tšekki
# Sveitsi
# Venäjä
# Tanska
# Saksa
# Latvia
# Unkari
# Viro
# Singapore

## Tähdistökentällinen
***maalivahti** Stefan Mattsson 
***puolustajat **  Jari-Pekka Lehtonen Jonas Eriksson 
***keskushyökkääjä **Andrea Engel 
***laitahyökkääjät ** Christian Hellström Martin Olofsson 
## Katso myös
* Salibandyn maailmanmestaruuskilpailut

## Aiheesta muualla
* Kisat kansainvälisen salibandyliiton sivuilla 
* Planet Floorball
* YLE Elävä arkisto: Salibandyn MM-finaali 1996
Goyan aaveet

**Goyan aaveet** () on tšekkiläisohjaaja Miloš Formanin 18. ohjaustyö. Vuonna 2006 valmistunut elokuva sai Suomen ensi-iltansa 6. huhtikuuta 2007.

Lajityypiltään draamaa edustava elokuva sijoittuu 1700- ja 1800-luvun vaihteen Espanjaan ja kertoo muun muassa taiteilija Francisco de Goyasta.

## Näyttelijät
Mario Frick

**Mario Frick** voi tarkoittaa seuraavia henkilöitä:

* Mario Frick (s. 1974), liechtensteinilainen jalkapalloilija
* Mario Frick (s. 1965), liechtensteinilainen poliitikko
Viola

**Viola** voi tarkoittaa ainakin seuraavia asioita:

* Viola (nimi), naisen etunimi
* Viola, sukunimenä:
** Bill Viola (1951–2024), yhdysvaltalainen video- ja installaatiotaiteilija
** Emanuela Viola (s. 1972), italialainen uimari
** Enrique Fernández Viola (1912–1985), uruguaylainen jalkapalloilija ja valmentaja
** Giovanni Viola (1926–2008), italialainen jalkapallomaalivahti
** Roberto Eduardo Viola (1924–1994), Argentiinan presidentti 1981
** Roberto Viola (s. 1958), italialainen Euroopan komission virkamies
* Viola (jalkapalloilija), *Paulo Sérgio Rosa* (s. 1969), brasilialainen jalkapalloilija
* *[[Orvokit|Viola]]*, orvokkien kasvisuku
* Viola, alttoviulu
* Viola da gamba, vanhoja jousisoittimia
* Viola d'amore, 14-kielinen jousisoitin
* Viola Profonda, alttoviulua muistuttava jousisoitin
* Viola (yhtye), suomalainen yhtye
* VIOLA - Suomen kansallisdiskografia
* Viola, Valion valmistama sulatejuusto
* 1076 Viola, päävyöhykkeen asteroidi
* Viola Formula Racing, italialainen pikkuformulatalli
* Viola Reggio Calabria, italialainen koripalloseura
* Violanpuisto, puisto Helsingissä.
Propyleeniglykoli

**Propyleeniglykoli** on orgaaninen yhdiste (alkoholi), joka on huoneenlämmössä (20 °C) olomuodoltaan väritöntä, hajutonta, itseensä kosteutta sitovaa (hygroskooppista) jähmeää nestettä. Sen kemiallinen kaava on C3H8O2 ja rakennekaava on CH3CHOHCH2OH. Propyleeniglykolista käytetään myös nimityksiä *1,2-propaanidioli*, *metyylietyleeniglykoli* ja *1,2-dihydroksipropaani*.

Propyleeniglykolin leimahduspiste on 99 °C (c.c.) ja 107 °C (o.c.). Kaupallisesti propyleeniglykolia valmistetaan veden ja propyleenioksidin reaktiolla.

Propyleeniglykolipohjaisia nesteitä käytetään lentokentillä lentokoneiden jäänpoistoon sekä jäänestoon. Lämmöntalteenottojärjestelmissä propyleeniglykolia käytetään lämmönsiirtonesteenä. Auton jäähdytysnesteenä propyleeniglykolia käytetään erityisesti sellaisissa auton moottoreissa, joissa on alumiinista valmistettuja osia. Ainetta käytetään nuuskan ja tupakan lisäaineena, sähkötupakan nesteissä sekä sikarihumidorin kosteuttimissa hyvän kosteutta sitovan ominaisuutensa ansiosta. Aine toimii elintarvikkeissa lisäaineiden ja aromien kantaja-aineena. Propyleeniglykolin E-koodi elintarviketeollisuudessa E1520, ja lääke- ja kemianteollisuudessa E490.

## Propyleeniglykolin käyttö sikarihumidorissa
Propyleeniglykolia käytetään 50/50 suhteessa steriilin veden kanssa akryylipolymeeristen kiteiden tai Oasis -sienen kostuttamiseen humidoreissa käytettävissä kostuttimissa.
Propyleeniglykoli auttaa estämään liiallisen kosteuden humidorissa. Kosteuden laskiessa humidorissa alle n. 60 %, sieni tai kiteet alkavat luovuttaa kosteutta kunnes kosteusprosentti nousee takaisin n. 70 prosenttiin.

## Ympäristö- ja terveysvaikutukset
Lyhytaikainen altistus ärsyttää silmiä ja toistuva tai pitkäaikainen ihokosketus voi aiheuttaa ihon herkistymisen.

## Muu käyttö
Eläinlääketieteellisessä käytössä propyleeniglykoli lisää ja ylläpitää lehmien ruokahalua ja maidontuotantoa, sekä vähentää niiden altistumista asetonitaudille eli ketoasidoosille. 

Savukoneissa käytettävä savuneste sisältää propyleeniglykolia ja tislattua vettä. Joissain savunesteissä ilmoitetaan käytettäväksi glyserolia propyleeniglykolin sijasta. Tislatun veden suhteella em. aineisiin saadaan vaikutettua savun sakeuteen.

Propyleeniglykolia käytetään väliaineena sellaisissa lääkevalmisteissa, joiden vaikuttava aine ei liukene hyvin veteen. Propyleeniglykolia sisältävät injektoitavat lääkevalmisteet ovat aiheuttaneet joitain ongelmia, varsinkin suurina annoksina. Annoksesta riippuen 12–42 %:ia injektoidusta propyleeniglykolista erittyy pois virtsan mukana ja loput glukuroniidisidoksena. Propyleeniglykoliannoksen kasvaessa munuaisten kyky käsitellä sitä hidastuu, mikä saattaa johtua propyleeniglykolin alkoholeille ominaisesta lievästä anesteettisesta ja keskushermoa lamaavasta vaikutuksesta.

## Lähteet

## Aiheesta muualla
*DrugBank: 1,2-Propanediol 
*Human Metabolome Database: Propylene glycol 
*KEGG: Propylene glycol 
*ChemBlink: 1,2-Propanediol 
*Inchem: 1,2-Dihydroxypropane CAS:57-55-6   (pdf)
Mentos

**Mentos** on Perfetti Van Melle Corporationin minttumakeismerkki.

Mentos-pastilleja tuotettiin aluksi Hollannissa 1950-luvulla. Sen toi markkinoille Perfetti Van Melle Corporation. Pitkulaisen makeispakkauksen sisällä on yleensä 14 Mentos-pastillia. Makuja on seitsemän erilaista, ja niihin kuuluvat: mansikka, minttu, hedelmä, raikas minttu, omena, Tropical Fruits ja Sour mix. Sour mixin sisältämien pastillien maut ovat sitruuna, omena ja viinirypäle.

## Suomessa myytäviä Mentos-makuja
Suomessa myydään pääosin kahta eri Mentos-makua ja kahta eri tyyppiä. Mentoksia myydään minttuna ja hedelmänä sekä sokerittomana minttuna ja hedelmänä. Nykyään kuitenkin isoista kaupoista voi ostaa pakkauksia, joissa myydään kahdeksaa erilaista Mentos-makua.

### Tavalliset Mentokset
*Mentos Mint
*Mentos Fruit
*Mentos Salmiakki
*Mentos Mansikka
*Mentos Fresh Cola
*Mentos Rainbow
*Mentos Berry Mix
*Mentos Tropical Mix
*Mentos Mansikka-Jogurtti
*Mentos Veriappelsiini

### Sokerittomat Mentokset
*minttu
*hedelmä

## Kevytkola ja Mentos -purkaus

Mentos on tunnettu reagoinnistaan kevytcolajuomien kanssa. Kun Mentos putoaa kevytcolapulloon, se aiheuttaa voimakkaan vaahtopurkauksen. Ilmiön aiheuttaja on Mentoksen nukleaatiota.

## Lähteet
Viola (jalkapalloilija)

**Paulo Sérgio Rosa**, pelaajanimeltään **Viola** (s. 1. tammikuuta 1969 São Paulo, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Hyökkääjänä pelaava Viola edustaa nykyisin brasilialaista Uberlândia Esporte Clubea.

Viola aloitti uransa vuonna 1988 Sport Club Corinthians Paulistan joukkueessa. Hän on pelannut urallaan monissa seuroissa pääasiassa Brasiliassa. Euroopassa Viola on pelannut Primera Divisiónin Valenciassa ja Turkissa Gaziantepsporin joukkueessa. Viola voitti Brasilian liigan maalikuninkuuden vuonna 1998. Samana vuonna hän sai myös kyseenalaista kuuluisuutta menettämällä hermonsa täysin kahdessa eri ottelussa muutaman kuukauden sisällä. Brasilian cupin ottelussa kasvattajaseuraansa Corinthiansia vastaan Viola ei suostunut lähtemään kentältä ulosajon jälkeen. Hän seurasi tuomaria ympäri kenttää kunnes hänen joukkuetoverinsa taltuttivat hänet. Sen jälkeen kolme mellakkapoliisia vei Violan pois kentältä. Brasilian sarjan neljännesvälieräottelussa Sport Club do Recifeä vastaan Viola hyökkäsi radiotoimittajan kimppuun ja peli keskeytettiin 20 minuutiksi.

Brasilian jalkapallomaajoukkueessa Viola pelasi vuosina 1993–1995 10 ottelua ja teki niissä kolme maalia. Viola pääsi vaihtopelaajana kentälle vuoden 1994 MM-kisojen loppuottelussa, kun Brasilia voitti maailmanmestaruuden.

## Seurat
* 1988–1989 Corinthians
* 1990 São José Esporte Clube
* 1991 Olímpia
* 1992–1995 Corinthians
* 1995–1996 Valencia CF
* 1996–1997 Sociedade Esportiva Palmeiras
* 1998–1999 Santos Futebol Clube
* (heinäkuu)1999–2000 Club de Regatas Vasco da Gama
* 2001–2002 Santos FC
* 2002– (tammikuu) 2004 Gaziantepspor
* 2004 Guarani Futebol Clube
* 2005 Esporte Clube Bahia
* (toukokuu) 2006 São Raimundo Esporte Clube
* 2006– (helmikuu) 2007 Clube Atlético Juventus
* (helmikuu) 2007 – Uberlândia

## Saavutukset
* Maailmanmestaruus 1994
* Copa CONMEBOL 1998
* Campeonato Brasileiro 2000
* Campeonato Paulista 1988 ja 1995
* Brasilian Cup 1995

* Campeonato Paulistan paras maalintekijä 1993
* Brasilian liigan paras maalintekijä 1998
* Copa CONMEBOL:n paras maalintekijä 1998

## Aiheesta muualla
* Pelaajakortti sambafoot.comissa
Rosario Dawson

**Rosario Isabel Dawson** (s. 9. toukokuuta 1979 New York City, New York, Yhdysvallat) on yhdysvaltalainen näyttelijä ja tuottaja. Hän debytoi näyttelijänä 17-vuotiaana elokuvassa *Kids*, joka nosti hänet tähdeksi. Sittemmin hän on tehnyt isoja rooleja elokuvissa kuten *[[MIB II – miehet mustissa 2|MIB II]]*, *[[Sin City (elokuva)|Sin City]]* ja *[[Eagle Eye]]*.

## Filmografia

## Aiheesta muualla

*
Christian Rosenkreutz

**Christian Rosenkreutz** oli saksalainen tarunomainen mystikko ja okkultisti, mahdollisesti kuvitteellinen henkilö tai allegoria, joka esiintyy kolmessa 1600-luvun ruusuristiläisessä manifestissa. Tarinan mukaan tämä köyhä ritari oli syntynyt Saksassa vuonna 1378 ja perusti sittemmin myyttisen salaseuran nimeltä Ruusuristiläiset. Rosenkreutz tarkoittaa suomennettuna Ruusuristiä. Legendan mukaan Christian Rosenkreutz eli 106-vuotiaaksi eli vuoteen 1484.  

## Elämä lyhyesti
Rosenkreutzin kerrotaan oppineen alkemian salaisuuksia arabimaissa ennen palaamistaan kotimaahansa Saksaan, jossa hän perusti Pyhän Hengen taloksi kutsutun loosin. Loosiin otettiin kahdeksan oppilasta, mistä johtuen numero kahdeksan on ruusuristiläisille myyttinen luku.

Okkultistisissa liikkeissä Rosencreutzia on pidetty myös todellisena henkilönä. Teosofit Rudolf Steiner, Annie Besant ja Charles Webster Leadbeater väittivät Rosencreutzin lisäksi jälleensyntyneen 1700-luvulla kreivi Saint-Germainina.

## Lähteet
* 
* 
* 
* 
* 

### Viitteet

## Kirjallisuutta
* Kaliva, Visa: *Rosenkreutz ja Suuri Työ*. Quius-kirja, Helsinki, 1996. ISBN, 951-97530-0-1.
*
*
Karate Kid (vuoden 2010 elokuva)

**The Karate Kid** on vuonna 2010 valmistunut kung fu -elokuva, jonka on ohjannut Harald Zwart. Elokuvan pääosissa nähdään Jackie Chan ja näyttelijä Will Smithin poika Jaden Smith. Se on uusintaversio samannimisestä elokuvasta vuodelta 1984 ja sai ensi-iltansa Yhdysvalloissa 11. kesäkuuta 2010.

Teinitähti Justin Bieber laulaa Jaden Smithin kanssa laulun ”Never Say Never”. Musiikkivideolla näytetään pieniä pätkiä elokuvasta.

Elokuva toimii uutena versiona vuoden 1984 samannimisestä elokuvasta The Karate Kid. Se seuraa samankaltaista juonirakennetta, mutta tapahtumapaikka on siirretty Kiinaan, ja kamppailulaji on (elokuvan nimestä huolimatta) vaihdettu karatesta kung fun.
Kuudennen elokuvan, Karate Kid: Legends, julkistaminen, jossa Jackie Chan ja alkuperäinen tähti Ralph Macchio palaavat rooleihinsa – muutti elokuvan taustatarinaa siten, että se sijoitettiin samaan kuvitteelliseen universumiin alkuperäisten elokuvien kanssa.

## Näyttelijät

## Arvioita
Nyt-liitteessä neljä kriitikkoa antoi elokuvalle tähtikeskiarvon 1,8.

## Lähteet
Skull and Bones

**Skull and Bones** on salaseura, joka toimii Yalen yliopistossa, New Havenissa, Connecticutin osavaltiossa Yhdysvalloissa. Seuraan kutsutaan vuosittain 15 uutta jäsentä Yalen opiskelijoiden joukosta. Skull and Bonesiin on kuulunut useita merkittäviä henkilöitä: esimerkiksi Yhdysvaltain presidenteistä jäseniä ovat olleet William Howard Taft, George H. W. Bush sekä George W. Bush.

## Perustaminen
William Huntington Russell perusti seuran vuonna 1832 Alphonso Taftin sekä 14 muun Yalen opiskelijan kanssa. Russell oli opiskellut edellisvuonna Saksassa. The Order of File and Claw -niminen ryhmä varasti 1876 Skull & Bonesin asiakirjoja, joissa kerrottiin: 

Jotkut teoreetikot spekuloivat ajatuksella, että Skull and Bones olisi osa Illuminatia, koska Illuminatin tunnuksessa ovat pääkallo (skull) ja sääriluut (bones).

## Toiminta
Joka vuosi perustamisen jälkeen Skull and Bonesin jäsenet ovat kutsuneet 15 toisen vuoden opiskelijaa jäseniksi. Mukana on monia mahtisukuja kuten Taft, Bush, Kerry, Rockefeller, Kellogg, Vanderbilt ja Lovett. Jäseniä on nykyisin elossa 500–600. Seuran jäseninä oli pitkään ainoastaan valkoisia yläluokan miehiä, mutta jäsenyys avattiin 1960-luvulla myös mustille ja 1990-luvulla naisille.

Vuodesta 1856 jäsenet ovat kokoontuneet suorittamaan initiaatioriittejään "hautaholviin" (engl. Tomb, pitemmältä nimeltään Skull and Bones Meeting Hall), joka on kampuksella sijaitseva köynnösten peittämä ikkunaton sali.

Jäsenet eivät puhu ulkopuolisille seuran toiminnasta. Liittymisrituaalien on kerrottu olevan nöyryyttäviä.

Kerrotaan, että jokaiselle jäsenelle annetaan opintojen päättyessä iso rahasumma auttamaan opiskelujen jälkeistä uraa. Rahoituksen antaa seuran toimintaa tukeva Russell Trust -säätiö. On huomautettu, että lahjoitus on lähinnä osoitus säätiön varakkuudesta, sillä mahtisukujen jäsenillä ei ole puutetta rahasta.

Seuran jäsenet ovat aina olleet viehättyneitä kuolemasta, ja kerhotalon seinille on ripustettu pääkalloja ja kuolemaa käsitteleviä maalauksia. Skull and Bonesin kuuden jäsenen uskotaan varastaneen vuonna 1918 apassipäällikkö Geronimon pääkallon tämän haudasta Oklahomassa. Geronimon jälkeläiset nostivat vuonna 2009 oikeusjutun Skull and Bonesia vastaan, mutta tuomari päätti, että intiaanihautoja suojeleva laki ei koskenut niin vanhoja tapauksia.

## Merkittäviä jäseniä
* William Howard Taft, presidentti
* Henry Luce, *[[Time]]*-lehden perustaja
* Robert Lovett, puolustusministeri
* Prescott Bush, senaattori
* George H. W. Bush, presidentti
* George W. Bush, presidentti
* John Kerry, ulkoministeri ja demokraattien presidenttiehdokas vuoden 2004 vaaleissa, vastaehdokkaanaan toinen jäsen, republikaanien George W. Bush

## Skull and Bones elokuvissa
**[[The Good Shepherd (elokuva)]]*
**[[The Skulls]]*
* *[[The Skulls 2]]*
* *[[The Skulls 3]]*

## Lähteet
* Bradley, Michael. *Salaseurojen käsikirja* 2004. Helmi Kustannus, Helsinki. 
* 
* 
* What Really Happened Wiki, Anthony C Sutton 

### Viitteet

## Kirjallisuutta
* Sutton, Antony. *America's Secret Establishment: An Introduction to the Order of Skull & Bones*
Running Up That Hill

**Running Up That Hill** on Kate Bushin kappale vuodelta 1985. Kappale on mukana Netflix-suoratoistopalvelun Stranger Things -sarjassa. Kappale on rikkonut kolme Guinnessin maailmanennätystä. Kappaleen julkaisusta on kulunut pisin aika ennen sen nousemista singlelistan ensimmäiseksi, vanhin listaykköseksi kivunnut naisartisti sekä pisin aika, joka on kulunut artistin edellisen kappaleen sijoittumisesta listaykköseksi.
   
## Lähteet
Portugalin ralli 2007

**Portugalin ralli 2007** oli kauden viides MM-ralli ja se ajettiin 30. maaliskuuta–1. huhtikuuta 2007 Portugalissa Algarven ympäristössä.

Ralli oli soraralli ja erikoiskokeita oli 18 kpl ja niiden yhteispituus oli 357,10 km ja siirtymätaipaleineen rallin yhteispituus oli 1&nbsp;008,70 km. 

Rallin jälkeen kaikille Ford Focus RS WRC -autolla ajaneille autokunnille annettiin viiden minuutin aikasakko puoli millimetriä (0,5 mm) liian ohuiden takasivulasien vuoksi. Aikasakon saivat Marcus Grönholm, Mikko Hirvonen, Jari-Matti Latvala, Henning Solberg, Matthew Wilson ja Gareth MacHale. Rallin lopputuloksissa Grönholm putosi toiselta sijalta neljänneksi, Mikko Hirvonen kolmannelta sijalta viidenneksi ja Jari-Matti Latvala kuudennelta sijalta kahdeksanneksi. Toni Gardemeister hylättiin jo rallin ensimmäisenä päivänä sääntöjen vastaisella autolla ajamisesta. 

Ennen rallin alkua tapahtui testierikoiskokeella onnettomuus, jossa ralliauto ajautui ulos ja osui kielletyllä alueella olleisiin katsojiin. Viisi katsojaa loukkaantui. FIA sakotti rallin järjestäjää yli 37&nbsp;000 euron sakoilla.

## Lopputulokset

 

## Erikoiskokeet

### Erikoiskoevoitot
* 11 kpl: Sébastien Loeb
* 5 kpl: Marcus Grönholm
* 2 kpl: Mikko Hirvonen

## Lähteet
* Kisajärjestäjien sivu
* Kisajärjestäjän ralliopas
* Tulokset: wrc.com

### Viitteet
Sumatrankaniini

**Sumatrankaniini** (*Nesolagus netscheri*) on ainoastaan Sumatran saaren Barisanin vuoristossa elävä jäniseläin. Lajia on tavattu harvoin. Kameralle se on tallentunut vuonna 2000 ja tammikuussa 2007.

Sumatrankaniinista tiedetään hyvin vähän. Se on noin 40 senttimetrin pituinen ja painaa noin kilon. Väritykseltään se on harmaa, ja sen tuntomerkkeinä toimivat erityisesti sen ruskeat raidat. Hännän väritys on puolestaan punertava. Se elää korkealla vuoriston metsissä, 600–1&nbsp;400 metrin korkeudessa, ja on yöeläin. Metsien raivaaminen maanviljelylle on lajin suurin uhka.

## Lähteet
Geta

**Geta** tarkoittaa seuraavia asioita:

* Geta, Suomen kunta
* Geta, Rooman keisari
* geta, japanilainen jalkine.
Aksim

**Miska Soini**, taiteilijanimeltään **Aksim**, on Tikkakoskelta kotoisin oleva helsinkiläinen rap-artisti, musiikkituottaja ja DJ. Hän on tullut tunnetuksi Kemmuru-rap-yhtyestä Jodarokin ja DJ J-Lainin kanssa. Hän on tuottanut kappaleita muun muassa Karri Koiralle, JVG:lle, Ruudolfille, Stepalle, Soloselle, Loost Koosille, Palefacelle, Fintelligensille ja Vähäisille Äänille.                           Aksim on myös suomalaisessa ”Shakkii” nimisessä rap- duossa yhdessä Joosu J:n kanssa. 

## Diskografia

### Soolo
**Bläksim: The Don Pappa I 12"* (2004)
**Bläksim: The Don Pappa II 12"* (2005)
**Bläkie Flawless 10"* (2005)
**Touchdown 12"* (Aksim & Ruudolf) (2005)
**[[Syvä itä]]* (Jodarok vs. Bläksim) (2005)
**Happy B'day Rok* CD-r (2008)
**Haters' Love Party* CD-r (2009)
**[[Rima 614]]* (2010, Monsp)
**[[MPK instrumentals]]* (2011)
**[[Homey Classixz]]* (2011)
**Pää grilliin* (single, 2013)
**[[Isompaa kuin Aksim]]* (2014)
*Ghost Dog ft. Gettomasa (single, 2016)
*Benzi ft. Korstoraatio (single, 2017)
**[[Kymmenen euron kesämekot]]* (2017)

### Kemmurun kanssa
**[[Kemmuru EP]]* (2001)
**[[Mite se teiä...?]]* (2003)
**[[Bläkie, Loco & Luchi Lover]]* (2006, Monsp)
**[[Kehumatta paras]]* (2006, Monsp)
**[[Meiltä puuttuu kaikki]]* (2010, Monsp)

### HKI Crates
**[[HKI Crates (albumi)|HKI Crates]]* (2012)

### Shakkii aikainen tuotanto

### <small>Studioalbumi</small>

* 

### <small>EP</small>

* 

### <small>Singlet</small>

* ”23 leukaa” (2021)
* ”Punaiset siivet” (2022)
* ”Diana (feat. Stepa)” (2022)
* ”Haaremi / Klaani” (tuplasingle, 2023)
* ”Rio” (2023)
* ”Vespa (feat. Lyttä) / Vadelma” (tuplasingle, 2023)
* ”Sattumaa” (2024)
* ”Pooloo ja fiilaa (feat. Röge ja Wayne Amor)” (2024)
* ”Leija” (2024)
* ”Makaveli (feat. Gettomasa)” (2024)

### Vierailijana

## Tuotanto
*Luettelo Aksimin tuottamista kappaleista

## Lähteet

## Aiheesta muualla

* Aksim  Soundcloud-sivustolla
* Aksim instagram -sivustolla
Synnynnäinen vihurirokko-oireyhtymä

**Synnynnäinen vihurirokko-oireyhtymä** on sairaus, jonka lapsi voi saada äidin raskauden aikana kärsimästä vihurirokkotartunnasta. Riski sikiön vaurioitumiseen vihurirokon johdosta on kohonnut raskauden ensimmäisen kolmanneksen aikana.

Synnynnäisen vihurirokko-oireyhtymän oireita ovat muun muassa poikkeuksellinen pienikokoisuus, pienipäisyys, keskushermoston vauriot, kuulovamma, sydänvika ja kehitysvammaisuus.

Vihurirokkorokotusten ansiosta oireyhtymä on nykyään harvinaistunut. Vuonna 2015 julkaistujen WHO:n tietojen mukaan maailmassa syntyy vuodessa noin 110 000 oireyhtymää sairastavaa lasta ja määrä on laskussa. Ennen rokotuksia neljällä tuhannesta vastasyntyneestä oli oireyhtymä.  Vuonna 2001 Yhdysvalloissa todettiin yhdeksäntoista uutta oireyhtymätapausta, kun vuosikymmen aiemmin vastaava määrä oli ollut 1&nbsp;401. 

Vihurirokko-oireyhtymä on aiemmin ollut suuri synnynnäisen kuurosokeuden aiheuttaja.

## Lähteet
Swinburne

**Swinburne** voi tarkoittaa seuraavia henkilöitä:
* Algernon Charles Swinburne (1837–1909), englantilainen runoilija
* Richard Swinburne (s. 1934), brittiläinen filosofi
Oineus

**Oineus** () oli kreikkalaisessa mytologiassa Kalydonin kuningas ja Porthaonin poika. Hänellä oli ensimmäisen vaimonsa Althaian kanssa lapset Deianeira, Meleagros sekä meleagridit, Meleagrosin sisaret, joista nimetään Melanippe. Toisen vaimonsa Periboian kanssa hänellä oli poika nimeltä Tydeus, joka myöhemmin karkotettiin Aitoliasta ja esiintyy Argokseen liittyvissä myyteissä.

Oineus toi viininvalmistuksen, jonka hän oppi Dionysokselta, Aitoliaan. Hän uhrasi joka vuosi jumalille, mutta eräänä vuonna hän unohti tehdä tämän Artemiin kunniaksi, jolloin tämä lähetti Kalydonin metsäkarjun tuhoamaan hänen valtakuntaansa. Päästäkseen eroon vitsauksestaan Oineus lähetti poikansa Meleagrosin keräämään kasaan Kreikan sankarit ja tappamaan karjun.
 
Hänet syrjäyttivät välillä vallasta Agrioksen pojat, mutta Diomedes nosti hänet takaisin Kalydonin kuninkaaksi ja myös hautasi kuninkaan Argokseen tämän kuoltua.

## Lähteet
Oka

**Oka** () on Venäjällä virtaava 1&nbsp;550 kilometriä pitkä joki, joka laskee Volgaan. Se on yksi Volgan pisimmistä sivujoista. Oka alkaa Kurskin pohjoispuolelta ja yhtyy Volgaan Nižni Novgorodin luona. Okaa käytetään laajasti kuljetukseen.

## Lähteet

## Aiheesta muualla
Meleagridit

**Meleagridit** olivat kreikkalaisessa mytologiassa Althaian ja Oineuksen tyttäriä. Kun heidän veljensä Meleagros kuoli Kalydonin metsäkarjun metsästyksen jälkimainingeissa, Artemis viimeisteli vielä kostonsa muuttamalla meleagridit helmikanoiksi.

Osa helmikanojen suvusta viittaakin latinankielisessä nimessään meleagrideihin (*meleagris*, *meleagrides*). Myös kalkkunan suku on latinaksi *Meleagris*.

Meleagrideista nimetään ainoastaan Melanippe. Vaikka myös Deianeira ja Gorge olivat Meleagrosin sisaria, Artemiin kosto ei ulottunut heihin heidän suremisensa tähden, eikä heitä lasketa kuuluvaksi meleagrideihin.

## Lähteet
Sakae Urakami

**Sakae Urakami** (, 1882 – 1971) oli kyūdōn eli perinteisen japanilaisen jousiammunnan Heki-ryū Insai-ha -tyylisuunnan päämies ja yksi nykyaikaisen kyūdōn kehittäjistä.

Sakae Urakami syntyi vuonna 1882 Hyōgon prefektuurissa, Japanissa. Hän aloitti kyūdōn opiskelun kymmenvuotiaana isänsä Naookin opastuksella. Hän vastaanotti *[[Menkyo kaiden|menkyonsa]]* (opettajalisenssin) vuonna 1912 Katsuyata Tokuyamalta. Tämän jälkeen hän toimi päätoimisena Heki-ryū kyūdō -opettajana. Urakami oli yksi viidestä kyūdōn uudistajasta, jotka kehittivät Japanin Kyūdō-liiton ammunnan säännöstön *kyūdō kyōhonin* 1953. Kyūdōn muotojen yhtenäistäminen mahdollisti eri koulukuntien yhteiset vyökokeet ja kilpailut.
RPGamer

**RPGamer** on tietokone- ja konsoliroolipeleille omistettu pelisivusto, joka julkaisee lajityypin peleihin liittyviä uutisia, ennakoita ja arvosteluja. Sivustolla on yhteensä seitsemän eri kieliversiota, jotka englannin ohella ovat italia, espanja, portugali, saksa, ranska ja japani.

RPGamerin yhteisöön voidaan lisätä omia arvosteluja, piirroksia, musiikkia ja tarinoita. Yhteisössä sijaitsee myös tilastoja, peliaiheisia julistekuvia ja nimenomaan japanilaisista RPG-peleistä kertova ”Japandemonium”-osio, johon lukeutuu uutisia, kuvakaappauksia ja lista viikon myydyimmistä peleistä.

## Historia
RPGamer kehittyi Andrew Vestalin vuonna 1995 luomasta *UnOfficial SquareSoft HomePagesta*, joka oli SquareSoftin pelejä varten kehitetty fanisivu. 1997 sivusto vaihtoi nimensä *Square.Netiksi*, jota piti yllä Squaren oma palvelin. Tämä kuitenkin johti *Square.Netin* sulkemiseen, sillä sivu käytti Squaren palvelinta tämän tietämättä. Muita kuin vain Squaren roolipelejä käsittelevä RPGamer syntyi maaliskuussa 1998, kun Vestal luovutti sivustonsa Mikel Tidwellin käyttöön ja auttoi sivun elvyttämisessä.

## Aiheesta muualla
* RPGamerin kotisivusto
Kimmo Valtanen

**Kimmo Valtanen** (s. 24. huhtikuuta 1968 Rovaniemi) on Suomen Sony BMG:n toimitusjohtaja vuodesta 2004. Koulutukseltaan Valtanen on ekonomi.

Valtanen oli Idolsin vierailevana tuomarina sarjan kolmannen tuotantokauden kolmannessa finaalissa. Hän tuomaroi myös viidennen tuotantokauden kolmannessa finaalissa. Omaa musiikkitaustaa Valtasella on Supperheads-yhtyeestä, jossa hän oli sanoittaja ja basisti.

## Lähteet
Jorma Mattinen

**Jorma Kalervo Mattinen** (s. 13. tammikuuta 1955 Teuva) on suomalainen kemian professori, joka toimi 2005 Åbo Akademin rehtorina 2005–2014. Hän oli ensimmäinen äidinkieleltään suomenkielinen Åbo Akademin rehtori.

Mattinen väitteli vuonna 1987. Vuodesta 1991 alkaen hän on toiminut orgaanisen kemian professorina Åbo Akademissa.

## Lähteet

## Aiheesta muualla
*http://notes.utu.fi/ty/webexper.nsf/0/88ce34f53847ae91c22565e7003e2da7?OpenDocument
*http://www.abo.fi/meddelanden/artiklar/2005_13_mattinen.sht 
*http://www.pohjalainen.fi/teemat/teematarticle.jsp?category=5&p=5&article=32562
*http://web.abo.fi/meddelanden/artiklar/2005_13_mattinen.sht
Léon Victor Auguste Bourgeois

**Léon Victor Auguste Bourgeois** (21. toukokuuta 1851 Pariisi – 29. syyskuuta 1925) oli ranskalainen poliitikko, jolle luovutettiin Nobelin rauhanpalkinto vuonna 1920.

## Elämäkerta
Ennen prefektuurihallinnon palvelukseen antautumistaan Bourgeois opiskeli lakia. Prefektihallinnossa hän toimi Marnen departementin pääsihteerinä vuodesta 1880, apulaisprefektinä Reimsissä vuonna 1880, Tarnin prefektinä vuodesta 1882, Haute-Garonnen prefektinä vuodelta 1885 ja viimeksi Pariisin kaupungin poliisiprefektinä vuodesta 1887.

Seuraavana vuonna hänet valittiin radikaalipuolueen edustajaksi Marnen vaalipiiristä. Hänet nimitettiin apulaisvaltiosihteeriksi Charles Floquet'n hallitukseen ja vuodesta 1890 lähtien hänen hoiti useita merkittäviä hallitustehtäviä:

* Sisäministeri 1890
* Opetus- ja taideministeri 1890–1892
* Oikeusministeri 1892–1893
* Pääministeri 1895–1896
* Sisäministeri 1895–1896
* Ulkoministeri 1896
* Opetus- ja taideministeri 1898
* Edustajainhuoneen puhemies 1902–1905
* Ulkoministeri 1906
* Työministeri 1912–1913
* Ulkoministeri 1914
* Valtioministeri 1915–1916
* Työ- ja sosiaaliministeri 1917
* Valtioministeri 1917
* Senaatin puhemies 1923–1924

Vuosina 1902–1904 hän toimi edustajainhuoneen puhemiehenä. Tämän jälkeen hänestä tuli vuonna 1905 Marnen departementin senaattori ja hän toimi senaatin puhemiehenä vuosina 1920–1923. Hänellä oli merkittävä rooli työntekijöiden ja maanviljelijöiden eläkelain säätämisessä.

Opetusministerinä ollessaan hän teki useita merkittäviä reformeja Ranskan julkiseen koulujärjestelmään. Hän esimerkiksi perusti 1898 aikuisväestölle suunnatut peruskoulun kurssit. Marraskuussa 1895 hän muodosti oman hallituksensa, joka koostui pääsääntöisesti radikaalipuolueen jäsenistä. Vuonna 1899 pidetyssä Haagin rauhankonferenssissa hän edusti Ranskaa menestyksekkäästi ja arvokkaasti. Vuonna 1903 Bourgeois nimitettiin jäseneksi Haagin konferenssissa perustettuun kansainväliseen sovittelutuomioistuimeen. Ulkoministerinä hän johti Ranskan valtuuskuntaa Algecirasin konferenssissa.

Maailmansodan jälkeen perustetun Kansainliiton puitteissa hän johti järjestön neuvoston toimintaa, toimien sen puheenjohtajana. Näistä ansioistaan hänelle myönnettiin vuonna 1920 Nobelin rauhanpalkinto.

## Lähteet
* About Leon Victor Auguste Bourgeois
* Jolly, Jean; toim. *Dictionnaire des parlementaires français: Notices biographiques sur les ministres, députés et sénateurs français de 1889 à 1940.* 6 vols. Pariisi: Presses universitaires de France, 1960&ndash;70.

### Viitteet

## Aiheesta muualla
Tarso Marques

**Tarso Anibal Santanna Marques** (s. 19. tammikuuta 1976 Curitiba, Brasilia) on brasilialainen autourheilija. Hän osallistui 26 Formula 1 -sarjan Grand Prix -kilpailuun kausilla 1996, 1997 ja 2001. Hän ajoi kaikki kautensa Minardilla, eikä hän saavuttanut yhtään MM-pistettä.

Marques on ajanut myös Champ Car -sarjassa ja ajaa nykyään Brasiliassa vakioautoilla.

## Uran alku
Viiden karting-vuoden jälkeen Marques kilpaili Formula Chevrolet -sarjassa kotimaassaan Brasiliassa ollessaan vasta 16-vuotias. Hän voitti mestaruuden heti ensi yrittämällään. Kaudeksi 1993 hän siirtyi Formula 3 Sudamericana -sarjaan ja myöhemmin Euroopan Formula 3000 -sarjaan. Hänestä tuli nuorin molemmissa sarjoissa voittanut kuljettaja.

## Formula 1 -ura
Marques pääsi kaudella 1996 kilpailemaan ensimmäistä kertaa Formula 1 -sarjassa. Kyseisellä kaudella hän ajoi osallistui kahteen osakilpailuun Minardin ratissa. Lisäksi kaudella 1997 hän korvasi Prost-talliin siirtynyttä Jarno Trullia Kanadan GP:stä lähtien. Vuodeksi 1999 Marques siirtyi kilpailemaan CART-sarjaan.

Kaudeksi 2001 Marques palasi F1-sarjaan. Hän ajoi Minardilla Fernando Alonson tallikaverina. Kausi loppui Marquesin osalta jo Belgian GP:n jälkeen, kun malesialainen Alex Yoong korvasi hänet. Kyseisellä kaudella Marques oli kahdesti yhdeksäs, jotka jäivät hänen parhaaksi sijoikseen. Kausi jäi Marquesin viimeiseksi F1:ssä, eikä hän näin ollen ajanut yhtään kokonaista kautta sarjassa. 

## Ura F1:n jälkeen
Marques ajoi vuosina 2004 ja 2005 Champ Car -sarjassa, jota edeltäneessä CART-sarjassa hän oli ajanut jo vuosina 1999 ja 2000. Hän ajoi FIA GT Championship -sarjassa Ferraria kolmessa kilpailussa. Hän saavutti kymmenen pistettä. Kaudet 2006 - 2018 Marques kilpaili Brasilian Touring car -sarjassa.

Maaliskuussa 2022 Marquesin piti kilpailla Yhdysvalloissa NASCAR-sarjassa Team Stance Racingin Ford Mustangilla, mutta häntä ei päästetty suoraan pääluokkaan. Sen vuoksi tiimi ilmoitti hänet NASCAR Xfinity Seriesin kilpailuun Indianapolisin katuradalle. Marques sen paremmin kuin koko tiimikään eivät ilmestyneet kilpailupaikalle eikä heistä ole sen jälkeen kuultu.

## Formula 1 -tulokset

## Lähteet

## Aiheesta muualla

* Tarso Marquesin kotisivut
Lieserl Einstein

**Lieserl Einstein** (tammikuu 1902 – syyskuu 1903) oli Albert Einsteinin ja Mileva Marićin ensimmäinen lapsi ja ainoa tytär. Lieserl Einstein syntyi Novi Sadissa. Lieserl oli vuoteen 1986 asti tuntematon henkilö tutkijoille, kunnes löydettiin Einsteinin ja Marićin väliset kirjeet. Lieserlin kuolinsyytä ei tiedetä varmasti, mutta Michele Zackheim mainitsee kirjassaan *Einstein’s Daughter* mahdolliseksi kohtaloksi tulirokon.

## Elämä
Ensimmäinen maininta Lieserl Einsteinista löytyy kirjeestä, joka on päivätty 4. helmikuuta 1902, jossa tuore isä kysyy lapsen vointia. Marić synnytti esikoisensa vanhempiensa luona Novi Sadissa Serbiassa. Einstein itse oli Bernissä. Lieserl aiheutti paljon eripuraa Einsteinin perheen ja Marićin perheen välille, sillä lapsi oli syntynyt avioliiton ulkopuolella. 

Viimeisen kerran Lieserl mainitaan kirjeessä, joka on päivätty syyskuun 19. vuonna 1903. Kirjeessä mainitaan Lieserlin annettavaksi adoptoitavaksi.

## Katso myös
* Eduard Einstein
* Hans Albert Einstein

## Lähteet
* http://www.einstein-website.de/biographies/einsteinlieserl_content.html 

## Aiheesta muualla
*
Evita (elokuva)

**Evita** on vuonna 1996 ilmestynyt Alan Parkerin ohjaama musikaalielokuva, joka perustuu samannimiseen teatterimusikaaliin. Se kertoo Evitana tunnetusta Argentiinan presidentin puolisosta Eva Perónista. Elokuvan pääosissa ovat Madonna, Antonio Banderas ja Jonathan Pryce.

Elokuva voitti Oscarin parhaasta laulusta, Andrew Lloyd Webberin säveltämästä ja Tim Ricen sanoittamasta kappaleesta "You Must Love Me". Se oli ehdokkaana myös neljässä muussa kategoriassa. Elokuva voitti lisäksi kolme Golden Globe -palkintoa kategorioissa paras elokuva, paras naispääosa ja paras tunnusmelodia.
Stian Aarstad

**Stian Aarstad** oli sinfonista black metalin soittavan Dimmu Borgirin kosketinsoittaja ja pianisti vuosina 1993–1997. Jouduttuaan lähtemään yhtyeestä selvittääkseen asioitaan Norjan armeijakutsuntojen kanssa hän liittyi black metalia soittavaan Enthral-yhtyeeseen ennen sen ensimmäistä täyspitkää, mutta erosi yhtyeestä kolmannen albumin tuotantoaikoihin. Hän työskentelee nykyään ääniteknikkona.

## Lähteet
Kustavilaisuus

**Kustavilaisuudella** tai **kustavilaisella tyylillä** () tarkoitetaan ruotsalaista uusklassismia, joka vaikutti kuningas Kustaa III:n (hallitsi 1771–1792) ja hänen poikansa Kustaa IV Aadolfin (hallitsi 1796–1809) hallintokausilla eli kustavilaisella ajalla. Kustavilainen tyyli, joka on nimetty kuningas Kustaa III:n mukaan, voidaan karkeasti jakaa kolmeen vaiheeseen: varhaiskustavilaiseen, kustavilaiseen ja myöhäiskustavilaiseen tyyliin. 

Tyylillä tarkoitetaan arkkitehtuuri-, sisustus- ja taidekäsityötyyliä.

## Kustavilaisen tyylin vaiheet
*Varhaiskustavilainen arkkitehtuurityyli* (1760-luku–1785) alkoi sen jälkeen, kun ruotsalaiset arkkitehdit saivat 1740- ja 1750-luvuilla Ranskaan ja Italiaan tekemillään matkoilla vaikutteita eurooppalaisesta uusklassismista. Keskeinen varhaiskustavilaisuuden vaikuttaja oli ruotsalainen arkkitehti ja yli-intendentti Carl Fredrik Adelcrantz. Adelcrantzin suunnittelema Vaasan hovioikeudentalo (1786), nykyinen Mustasaaren kirkko, on huomattavin varhaiskustavilaisuuden edustaja Suomessa.

*Kustavilainen arkkitehtuurityyli* (1785–1795) alkoi kuningas Kustaa III:n 1783–1784 tekemän Italian matkan jälkeen. Tyyliä kuvaa ankaran yksinkertainen klassinen arkkitehtuurityyli. Kustavilaisen tyylin tärkein vaikuttaja on Louis Jean Desprez, jonka Kustaa III tapasi matkallaan Roomassa ja palkkasi hoviarkkitehdikseen. Louis Jean Desprezin suunnittelema Hämeenlinnan kirkko (1798) on kustavilaisuuden tyylipuhtaimpia edustajia Suomessa.

*Myöhäiskustavilainen arkkitehtuurityyli* (1795–1816) alkoi kuningas Kustaa III:n kuoleman jälkeen ja vaikutti erityisesti Kustaa IV Aadolfin valtakaudella 1796–1809. Myöhäiskustavilaisuudessa tyyli muuttui vieläkin pelkistetymmäksi, ja sitä kuvaa varsinkin julkisivujen selkeys ja koruttomuus. Suunnittelussa otettiin huomioon käytännöllisyys, hyödyllisyys ja taloudellinen järkevyys. Interiöörit saattoivat sen sijaan olla koristellumpia. Carl Christoffer Gjörwellin suunnittelema Turun Akatemiatalo (1817) on huomattavimpia esimerkkejä myöhäiskustavilaisuudesta Suomessa. Sen julkisivussa ei ole pylväikköjä eikä ornamentteja, vaan pelkkä päätykolmio.

## Katso myös
*Uusklassinen arkkitehtuuri

## Lähteet
*Jyväskylän yliopiston taiteiden ja kulttuurin tutkimuksen laitos - Uusklassismi 

### Viitteet

## Aiheesta muualla
*Malliksi maaseudulle – säätyläiset, rakennuskulttuurin edelläkävijät - Rakennusperintö.fi
Matti Varstala

**Matti Varstala** (ent. **Villman**; 31. lokakuuta 1919 Vaasa – 25. kesäkuuta 1944 Konkkala) oli suomalainen sotilas ja Mannerheim-ristin ritari numero 26. Hän oli naimisissa ja hänellä oli yksi lapsi. 

Vänrikki Varstala nimitettiin Mannerheim-ristin ritariksi 16. lokakuuta 1941. Hänet ylennettiin luutnantiksi 31. toukokuuta 1942 Varstala toimi jatkosodassa joukkueenjohtajana ja kaatui 25. kesäkuuta 1944.

Ritariksi nimittämistä koskevissa perusteissa mainittiin seuraava:

* 26.8. suoritti vänrikki Varstala johtaen esimerkillisesti jääkärijoukkuettaan läpimurron Kilteeltä Perojoen yli Leipäsuolle avaten täten III/JR 47:lle tien Summan-Lähteen lohkolla olevien vihollisasemien taakse.
* 10.9. vänrikki Varstala valtasi joukkueellaan tärkeän Valkeasaaren aseman ajaen vahvan vihollisosaston pakoon joukkueen kärsimättä tappioita.
* 13.9. vänrikki Varstala johti vahvistettua komppaniaa vallaten samana aamuna menetetyn Valkeasaaren aseman takaisin ajaen tällöin hyökkäyksen suorittaneen vihollisen vahvan osaston (600 miestä) pakosalle aiheuttaen tälle huomattavia tappioita.

Varstalan kaatumisesta kertoo muistelman muodossa alikersantti Pohjola (JR 48:n I pataljoona) Paavo Rintalan kokoamassa teoksessa *Sodan ja rauhan äänet*. 

Varstalan kaatumisesta kerrotaan myös Antti Niemisen kirjassa *Tie Tali-Ihantalaan : Konekiväärimiehen päiväkirja 1941–1944.*

## Lähteet
*
*
*Nieminen, Antti: *Tie Tali-Ihantalaan, konekiväärimiehen päiväkirja 1941-1944*. Minerva,2011. 

### Viitteet
Nappulakenkä

**Nappulakenkä** on urheilijoiden, etenkin rugbyä ja jalkapalloa harrastavien käyttämä jalkine. Nimitys tulee kenkien pohjaan lisätyistä ulokkeista, joiden on tarkoitus lisätä pitoa. Nappuloita on sekä kiinteitä että irrotettavia, ja käytetyt nappulat riippuvat pelialustasta ja sääolosuhteista. Esimerkiksi hiekka- ja nurmikentälle ja märälle nurmelle on omat nappulansa.

Nappulakenkävalmistajia ovat muun muassa Adidas, Nike, Puma ja Umbro.

On myös jalkapallokenkiä, jotka on tarkoitettu futsaliin eli sisäjalkapalloon.

## Aiheesta muualla
Ahti Heino

**Ahti Heino** (20. syyskuuta 1921, Koivisto – 14. tammikuuta 1942, Krivi) oli suomalainen sotilas ja Mannerheim-ristin ritari numero 27. Siviiliammatiltaan hän oli maanviljelijä.

Sotamies, konepistoolimies Heino sai Mannerheim-ristin ritarin arvon 19. lokakuuta 1941. Jatkosodassa hän palveli jalkaväkirykmentti 5:n toisen pataljoonan viidennessä komppaniassa. Hänet ylennettiin korpraaliksi 10. tammikuuta 1942. Heino kaatui 14. tammikuuta 1942 Krivillä. Heino oli nuorin ritari, joka kaatui. Hän kaatui 20-vuotiaana. Hän oli myös ensimmäinen kaatunut ritari, jonka kuolema pystyttiin varmasti todistamaan.

## Mannerheim-ristin perustelut
”*Ylipäällikkö on pvm:llä 19.10.41 nimittänyt Vapaudenristin 2. luokan Mannerheim-ristin ritariksi sotamies Ahti Heinon, joka sodan alusta alkaen on toiminut komppaniansa iskuryhmän kp.ampujana, ollen kaikissa komppanian hyökkäyksissä ensimmäisenä vihollisen kimpussa. 26.8.41 [Talissa] hän, komppanian hyökätessä vihollisen haupitsipatteriin, esitti ratkaisevaa osaa vihollisen tuhoamisessa. 21.9.41 komppanian ollessa puolustuksessa [Villavaarassa], hän, naapuripataljoonan selvittäessä muodostunutta mottia, liittyi oma-aloitteisesti hyökkäykseen toimien erittäin reippaasti ja rohkeasti hyökäten kp. kädessä ensimmäisenä ja täten ratkaisevalla hetkellä, jolloin hyökkäys oli muuten tyrehtymäisillään, veti vieraan pataljoonan perässään voitokkaaseen ratkaisuun, itse vaikeasti haavoittuen*.”

## Lähteet
*

### Viitteet

## Aiheesta muualla
* Ahti Heinon lyhyt elämäkerta
Kaarlo Linnakko

**Kaarlo Olavi Linnakko** (entinen *Lindström*) (9. kesäkuuta 1918 Inkeroinen – 6. marraskuuta 1989 Heinola) oli suomalainen kapteeni, henkilöstöpäällikkö ja Mannerheim-ristin ritari numero 188. Komppanianpäällikkönä Jalkaväkirykmentti 25:ssä toiminut Linnakko nimitettiin Mannerheim-ristin ritariksi 10. helmikuuta 1945. Nimityshetkellä Linnakko oli sotilasarvoltaan luutnantti. Sotien jälkeen Linnakko työskenteli Tampellan palveluksessa.

## Lähteet
*

### Viitteet
Kauko Vilanti

**Kauko Johannes Vilanti** (1. marraskuuta 1915 Iisalmi &ndash; 20. maaliskuuta 1974 Helsinki) oli suomalainen sotilas ja Mannerheim-ristin ritari numero 190. Komppanianpäällikkönä Jalkaväkirykmentti 9:ssä toiminut Vilanti nimitettiin Mannerheim-ristin ritariksi 10. helmikuuta 1945. Vilanti oli nimityshetkellä sotilasarvoltaan kapteeni. 

Mannerheim-ristin virallisissa nimitysperusteluissa mainitaan muun muassa Vilannin toiminta kiväärikomppanian päällikkönä vaikealla ja vastuunalaisella lohkolla sekä henkilökohtainen johtaminen vaikeimmissa paikoissa. Lisäksi Vilantia kuvaillaan suomalaisen upseerin perikuvaksi; tarmokkaaksi, sitkeäksi, erittäin rohkeaksi ja oma-aloitteiseksi.

## Lähteet
* 
* 

### Viitteet
Toivo Korhonen (Mannerheim-ristin ritari)

**Toivo Johannes Korhonen** (14. toukokuuta 1916 Kuopion maalaiskunta – 22. syyskuuta 1969 Vehmersalmi) oli suomalainen kapteeni, kaukopartiomies, toiminnanjohtaja ja Mannerheim-ristin ritari numero 187. Mannerheim-risti hänelle myönnettiin 10. helmikuuta 1945.

Jatkosodassa hän hankki arvokkaita vihollistietoja 64 kaukopartiomatkallaan n. 3400 kilometriä. Niissä tuhottiin 109 vihollista, siepattiin viisi vankia ja tuhottiin paljon kalustoa. 

Jatkosodan alussa Korhonen toimi Osasto Seitamon (JR 52) tiedusteluosaston johtajana. Elokuussa 1941 Korhosesta tuli 14. divisioonan joukkueenjohtaja divisioonan kaukopartiossa, ja kesällä 1943 hän sai vänrikiksi ylennettynä 14. divisioonan koko kaukopartio-osaston johtajuuden Eino Penttilän jälkeen. Joulukuussa 1943 hän haavoittui oman yksikön majoitusalueella tapahtuneessa räjähdysonnettomuudessa, jossa hän menetti toisen silmänsä. Vaikka Korhonen toimi kaukopartio-osaston johtajana vain seitsemän kuukautta, oli hän pisimpään osastossa palvellut kaukopartioupseeri.

## Lähteet

* Hurmerinta–Viitanen: *Suomen Puolesta: Mannerheim-ristin ritarit 1941–1945.* Jyväskylä: Ajatus kirjat 2004. .
* Karhunen, Joppe: *Taistelujen miehet.* Porvoo: WSOY 1972. .
* Korhonen, Urpo: *Ritaripartio. 14. divisioonan kaukopartio.* Hämeenlinna: Karisto 1997. .
* Oksanen, Tauno; Komulainen, Ari: *Raappanan tiedustelijat*. Ari Komulainen 2019. . 
### Viitteet